13. ΝΟΜΟΣ υπ’ αριθ. 927 της 22/28 Ιουν. 1979 (ΦΕΚ Α΄ 139) Περί κολασμού πράξεων ή ενεργειών αποσκοπουσών εις φυλετικάς διακρίσεις. Άρθρ.1.-1.Όστις δημοσίως, είτε προφορικώς είτε δια του τύπου ή δια γραπτών κειμένων ή εικονογραφήσεων ή παντός ετέρου μέσου εκ προθέσεως προτρέπει εις πράξεις ή ενεργείας δυναμένας να προκαλέσουν διακρίσεις, μίσος ή βίαν κατά προσώπων ή ομάδας προσώπων εκ μόνου του λόγου της φυλετικής ή εθνικής καταγωγής των, τιμωρείται με φυλάκισιν μέχρι δύο ετών ή με χρηματικήν ποινήν ή και δι’ αμφοτέρων των ποινών τούτων. 2.Δια των εν παρ. 1 ποινών τιμωρείται και όστις συνιστά ή συμμετέχει εις οργανώσεις, αι οποίαι επιδιώκουν ωργανωμένην προπαγάνδαν ή δραστηριότητας πάσης μορφής τεινούσας εις φυλετικάς διακρίσεις. Άρθρ.2.-Όστις δημοσίως, είτε προφορικώς είτε δια του τύπου ή δια γραπτών κειμένων ή εικονογραφήσεων ή παντός ετέρου μέσου, εκφράζει ιδέας προσβλητικάς κατά προσώπου ή ομάδος προσώπων λόγω της φυλετικής ή εθνικής καταγωγής των, τιμωρείται με φυλάκισιν μέχρις ενός έτους ή χρηματικήν ποινήν ή και δι’ αμφοτέρων των ποινών τούτων. Άρθρ.3.-Δια φυλακίσεως μέχρις ενός έτους ή δια χρηματικής ποινής ή δι’ αμφοτέρων των ποινών τούτων τιμωρείται όστις κατ’ επάγγελμα προμηθεύων αγαθά ή προσφέρων υπηρεσίας αρνείται εις τινα την παροχήν τούτων μόνον λόγω της φυλετικής ή εθνικής καταγωγής αυτού ή εξαρτά την παροχήν υπό όρον αναγόμενον εις την φυλετικήν ή εθνικήν καταγωγήν τινός. Άρθρ.4.-(Καταργήθηκε από την περίπτ.ε άρθρ.72 Νόμ.2910/27 Νοεμ.-2 Φεβρ.2001 (ΦΕΚ Α 91), τόμ.4 σελ.336,319). Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σύμφωνα με το άρθρ. 24 Νόμ. 1419/84, ΦΕΚ Α΄ 28, ανωτ. σελ. 84,11 όπου στον άνω Νόμο αναφέρονται η φυλετική ή Εθνική καταγωγή προστίθεται και η περίπτωση «του θρησκεύματος». (Αντί για τη σελ. 112,01(λ) Σελ. 112,01(μ) Τεύχος 1351 Σελ. 99 Διάφορα Αδικήματα 8.Β.ω.11-13 8.Β.ω.13 Διάφορα Αδικήματα 